  Виталий Пронин Шаерамы таяз аре чаклаське жаг куян контейнеръёс 338 инты дасяны. Али ужъёс мыно Глазовые, Сарапулын, Воткинскын но Дэри, Камбарка ёросъёсын. Можгаын контейнеръёслы 39 площадкаосты лэсьтыса быдто ни. Вуоно арняе ужъёс йылпумъяськозы. Тужгес но трос площадкаос Камбарка ёросын пуктозы – 141. 18 площадка пуктэмын Сарапулын. Дэри ёросын 30-эз пӧлысь 14-ез дась ни, Глазовын 50 пӧлысь 44-ез дась. Туэ Удмуртилэн Правительствоез жаг куян контейнеръёслы интыос дасян понна 30 миллион манет висъяз, вуоно арын 46 миллион висъяны чаклаське. 1 сюрс 280 контейнер дась ни, оглом Удмуртын 335 контейнер нимаз пластикез, пиялаез, кортэз но тетрапкез люкан понна пуктозы на. Эшшо 945 евробак. УД Теги: жаг экология  